CELEX: 52007PC0339
Language: lt
Date: 2007-06-14
Title: Pasiūlymas Tarybos sprendimas dėl Bendrijos pozicijos Energijos bendrijos Ministrų taryboje dėl Energijos bendrijos 2007 m. biudžeto

Svarbus teisinis pranešimas

|

52007PC0339

	[pic] | EUROPOS BENDRIJŲ KOMISIJA |Briuselis, 14.6.2007KOM(2007) 339 galutinisPasiūlymasTARYBOS SPRENDIMASdėl Bendrijos pozicijos Energijos bendrijos Ministrų taryboje dėl Energijos bendrijos 2007 m. biudžeto(pateikta Komisijos)AIŠKINAMASIS MEMORANDUMAS2007 m. birželio 29 d. įvyks antrasis Energijos bendrijos Ministrų tarybos posėdis.Energijos bendrijos Ministrų taryba turės patvirtinti biudžetą, kad Energijos bendrija veiktų ir funkcionuotų sklandžiai. Remiantis Energijos bendrijos sutarties 88 straipsniu, su biudžeto klausimais susijusius teisės aktus rengia ir Energijos bendrijai pateikia Europos Komisija. Šalys, pasirašiusios Energijos bendrijos steigimo sutartį, finansuoja Energijos bendrijos biudžetą savo narystės mokesčiais; viena tų šalių – Europos bendrija.Energijos bendrijos Ministrų tarybai susitikus 2006 m. lapkričio mėn., Komisija pasiūlė, kad 2007 m. biudžetą sudarytų 2,45 mln. EUR, iš kurių 2,4 mln. EUR skirtų Komisija. Tačiau Energijos bendrijos poreikius išanalizavus išsamiau, pasiūlytas biudžetas sumažintas iki 2,032 mln. EUR.Šio biudžeto finansavimui taikomas toks mechanizmas:Komisija ir Austrijos Respublikos federalinė ekonomikos ir darbo ministerija yra šalys, sudariusios subsidijos sutartį, pagal kurią finansuojama laikinojo Energijos bendrijos sekretoriato, kaip pagal Austrijos įstatymus įsteigtos asociacijos, veikla, ketinant įsteigti nuolatinį sekretoriatą. Pati Energijos bendrija nėra šios asociacijos narė. CARDS lėšomis finansuojama subsidijos sutartis baigia galioti 2007 m. birželio 30 d. 2007 m. gegužės 29 d. Austrijos Respublikos Vyriausybė ir Energijos bendrija pasirašė susitarimą dėl buveinės, kuriuo apibrėžiamas sekretoriato teisinis statusas – nuo 2007 m. liepos 1 d. sekretoriatui suteikiamas tarptautinės organizacijos teisinis statusas. Taigi 2007 m. yra pereinamasis laikotarpis, kuriam pasibaigus Energijos bendrijos sekretoriatas dirbs visu pajėgumu. Pagal Austrijos įstatymus sekretoriatui suteikus tarptautinės organizacijos statusą nuo 2007 m. liepos 1 d., pati Energijos bendrija gali tiesiogiai gauti tik savo narių mokamus narystės mokesčius.Laikantis paaiškinto mechanizmo, čia siūlomas biudžetas sudarytas iš dviejų sudedamųjų dalių.1 sudedamoji dalis. Nuo 2007 01 01 iki 2007 06 30 Europos Komisija ir minėtoji Austrijos ministerija finansuoja išlaidas pagal esamą subsidijos sutartį. Subsidijos sutartį sudariusios šalys šią biudžeto dalį finansuoja 100%.2 sudedamoji dalis. Nuo 2007 07 01 iki 2007 12 31 išlaidos finansuojamos pagal Sutarties 73 straipsnį. Naudojami Energijos bendrijos sutartį pasirašiusių šalių mokami narystės mokesčiai, t.y. Europos bendrijos dalis sudarys 98,1%.Kadangi biudžetą būtina patvirtinti per ministrų susitikimą, vyksiantį 2007 m. birželio 29 d., siūloma, kad Taryba priimtų pridedamą pasiūlymą, kuriuo priimamas biudžetas, o Bendrijai suteikiama teisė priimti poziciją dėl biudžeto.PasiūlymasTARYBOS SPRENDIMASdėl Bendrijos pozicijos Energijos bendrijos Ministrų taryboje dėl Energijos bendrijos 2007 m. biudžetoEUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 300 straipsnio 2 dalies antrą pastraipą,atsižvelgdama į Komisijos pasiūlymą,kadangi:(1) Europos bendrija yra viena iš šalių, pasirašiusių Energijos bendrijos sutartį, kurios 74 ir 88 straipsniuose numatyta, kad Komisijos siūlymu Energijos bendrijos Ministrų taryba procedūriniu aktu patvirtina Energijos bendrijos biudžetą.(2) Komisija ir Austrijos Respublikos federalinė ekonomikos ir darbo ministerija yra šalys, sudariusios subsidijos sutartį, pagal kurią finansuojama Energijos bendrijos sekretoriato, kaip pagal Austrijos įstatymus įsteigtos asociacijos, veikla, ketinant įsteigti nuolatinį sekretoriatą. Pati Energijos bendrija nėra šios asociacijos narė. CARDS lėšomis finansuojama subsidijos sutartis baigia galioti 2007 m. birželio 30 d. 2007 m. gegužės 29 d. Austrijos Respublikos Vyriausybė ir Energijos bendrija pasirašė susitarimą dėl buveinės, kuriuo apibrėžiamas sekretoriato teisinis statusas – nuo 2007 m. liepos 1 d. sekretoriatui suteikiamas tarptautinės organizacijos teisinis statusas. Taigi 2007 m. yra pereinamasis laikotarpis, kuriam pasibaigus Energijos bendrijos sekretoriatas dirbs visu pajėgumu. Nuo 2007 m. liepos 1 d. sekretoriatui suteikus tarptautinės organizacijos statusą, pati Energijos bendrija gali tiesiogiai gauti tik narių mokamus narystės mokesčius.(3) Laikantis paaiškinto mechanizmo, čia siūlomas biudžetas sudarytas iš dviejų sudedamųjų dalių.-  1 sudedamoji dalis. Nuo 2007 01 01 iki 2007 06 30 Europos Komisija ir Austrijos Respublikos federalinė ekonomikos ir darbo ministerija finansuoja išlaidas pagal esamą subsidijos sutartį. Šios subsidijos sutartį sudariusios šalys finansuoja šią biudžeto dalį 100%.-  2 sudedamoji dalis. Nuo 2007 07 01 iki 2007 12 31 išlaidos finansuojamos pagal Sutarties 73 straipsnį. Naudojami Energijos bendrijos sutartį pasirašiusių šalių narystės mokesčiai, t.y. Europos bendrijos dalis sudarys 98,1%.NUSPRENDĖ:1 straipsnisPozicija dėl 2007 m. Energijos bendrijos biudžeto patvirtinimo, kurią Europos bendrija priimama Energijos bendrijos Ministrų taryboje, yra nurodyta pridedamame procedūrinio akto projekte (I priedas) dėl Energijos bendrijos 2007 m. biudžeto, išdėstyto II, III ir IV priede, patvirtinimo.Priimta Briuselyje, […]Tarybos varduPirmininkasI PRIEDASProjektasENERGIJOS BENDRIJOS MINISTRŲ TARYBOS PROCEDŪRINIS AKTAS2006/07/MC-EnC: 2007 m. ... Ministrų tarybos sprendimas dėl Energijos bendrijos 2007 m. biudžeto patvirtinimoEnergijos bendrijos Ministrų taryba,atsižvelgdama į Energijos bendrijos steigimo sutartį, ypač į jos 74 straipsnį,atsižvelgdama į Energijos bendrijos steigimo sutarties 88 straipsnį,kadangi:1.  Energijos bendrijos finansavimo požiūriu, 2007 m. yra pereinamasis laikotarpis, kadangi Energijos bendrijos sekretoriato teisinis statusas ir darbas pagal Austrijos Respublikos įstatymus bus formalizuotas tik po to, kai 2007 m. gegužės 29 d. įsigalios susitarimas dėl buveinės, sudarytas su Austrijos Respublika.2.  Pagal CARDS subsidijos sutartį Komisija ir Austrijos Respublikos federalinė ekonomikos ir darbo ministerija dabar 100 % finansuoja laikinojo sekretoriato ir Energijos bendrijos veiklą. Subsidijos sutartis galioja iki 2007 m. birželio 30 d.3.  2007 m. antrąją pusę narystės mokesčiai į biudžetą turėtų būti mokami pagal Energijos bendrijos sutarties 73 straipsnio nuostatas.4.  Laikydamasi Energijos bendrijos steigimo sutarties 88 straipsnio, Europos Komisija pateikia išsamų biudžeto pasiūlymą, išdėstytą šio sprendimo I priede. Laikantis paaiškinto finansavimo mechanizmo, čia siūlomas biudžetas sudarytas iš dviejų sudedamųjų dalių:5.  1 sudedamoji dalis. Nuo 2007 01 01 iki 2007 06 30 Europos Komisija ir Austrijos Respublikos federalinė ekonomikos ir darbo ministerija finansuoja išlaidas pagal esamą subsidijos sutartį. Šios subsidijos sutartį sudariusios šalys šią biudžeto dalį finansuoja 100 %.6.  2 sudedamoji dalis. Nuo 2007 07 01 iki 2007 12 31 išlaidos finansuojamos pagal Sutarties 73 straipsnį. Energijos bendrijos sutartį pasirašiusios šalys moka narystės mokesčius.NUSPRENDĖ:1 straipsnisŠiuo sprendimu patvirtinamas Energijos bendrijos 2007 kalendorinių metų biudžetas, pateiktas I priede.2 straipsnisLaikotarpiu, kuriuo taikoma biudžeto 1 sudedamoji dalis, minima 1 straipsnyje, ir kol netaikomos Energijos bendrijos biudžeto sudarymo bei įgyvendinimo ir audito bei tikrinimo procedūros, laikinasis Energijos bendrijos sekretoriatas laikosi savo laikinųjų taisyklių ir procedūrų, taikomų lėšų, kurias skiria Europos Komisija ir Austrijos Respublikos Federalinė Ekonomikos ir darbo ministerija.Laikotarpiu, kuriuo taikoma biudžeto 2 sudedamoji dalis, minima 1 straipsnyje, Energijos bendrijos sekretoriatas taiko Energijos bendrijos biudžeto sudarymo ir įgyvendinimo bei audito ir tikrinimo procedūras.3 straipsnisEnergijos bendrijos sekretoriato direktorius yra atsakingas už šio procedūrinio akto įgyvendinimą.4 straipsnisŠis sprendimas skirtas visoms Energijos bendrijos steigimo sutarties šalims ir institucijoms.5 straipsnisEnergijos bendrijos sekretoriato direktorius pateikia šį sprendimą Energijos bendrijos steigimo sutarties šalims ir institucijoms per 7 dienas po jo priėmimo.Priimta, […]…………………..Ministrų tarybos varduII PRIEDASAiškinamosios pastabosEnergijos bendrija2007 m. biudžetasPagrindiniai faktaiSiūlomą biudžetą sudaro dvi sudedamosios dalys:-  1 sudedamoji dalis. Nuo 2007 01 01 iki 2007 06 30 Europos Komisija ir Austrijos Respublikos federalinė ekonomikos ir darbo ministerija finansuoja išlaidas pagal esamą subsidijos sutartį. Šios subsidijos sutartį sudariusios šalys šią biudžeto dalį finansuoja 100 %.-  2 sudedamoji dalis. Nuo 2007 07 01 iki 2007 12 31 išlaidos finansuojamos pagal Sutarties 73 straipsnį. Energijos bendrijos sutartį pasirašiusios šalys moka atitinkamus narystės mokesčius.1 sudedamoji dalis:Pateikta Energijos bendrijos 2007 01 01–2007 06 30 biudžeto forma atitinka subsidijos sutarties III priedo formą (nuoroda: 100-231).2 sudedamoji dalis:Pateikta Energijos bendrijos 2007 07 01–2007 12 31 biudžeto forma atitinka Energijos bendrijos sutarties 74 straipsnį. Paskirtųjų žmogiškųjų išteklių lygmuo pateikiamame 2007 m. biudžeto pasiūlymo projekte aptartas su Europos Komisija ir paremtas išorės (kitos Austrijoje įsikūrusios tarptautinės organizacijos, kaip antai Tarptautinė energijos agentūra, OPEC, JT, Tarptautinis migracijos politikos plėtros centras) ir vidaus (atsižvelgta į Europos Komisijos direktorato skyriaus lygmenį, žr. Europos Bendrijų pareigūnų tarnybos nuostatų 66 straipsnį ) lyginamąja analize.2007 m. Energijos bendrijos biudžetas. Duomenys apie tarpines sumas2007 m. biudžetas (2,032 mln. EUR) skiriasi nuo pradinio Komisijos 2007 m. biudžeto siūlymo (2,450 mln. EUR), kurį priėmė Energijos bendrijos Ministrų taryba 2006 m. lapkričio 17 d.Bendroji 2007 m. biudžeto suma (2,032 mln. EUR) pagal pateiktą formą dalinama taip:-  858 372 EUR žmoniškiesiems ištekliams,-  48 958 EUR kelionių išlaidoms,-  41 605 EUR įrangai ir vartojimo reikmenims,-  187 030 EUR būstinei,-  896 765 EUR kitoms sąnaudoms, paslaugoms.2007 m. Energijos bendrijos biudžetas. Institucijų išlaidų padalinimasLaikantis Energijos bendrijos steigimo sutarties 74 straipsnio reikalavimų, pateiktame 2007 m. biudžete įtraukti duomenys apie kiekvienos pagal sutartį įsteigtos institucijos išlaidas. Energijos bendrijos 2007 m. bendrąjį biudžetą dalinant institucijoms, lėšos paskirstomos taip:-  49 000 EUR Ministrų tarybai,-  40 619 EUR Nuolatinei aukšto lygio grupei (PHLG),-  248 712 EUR Energijos bendrijos reguliavimo valdybai (EBRV),-  23 533 EUR Atėnų forumui,-  29 650 EUR Forumui dujų klausimais,-  1 641 215 EUR Energijos bendrijos sekretoriatui.IšvadosNumatomos biudžetinių 2007 m. išlaidos sudaro 2,032 mln. EUR.Iš jų, 788 630 EUR visiškai padengiama lėšomis, teikiamomis pagal Europos Komisijos ir Austrijos ministerijos sudarytą subsidijos sutartį nr. 100 321, o 1 244 100 EUR padengiama Energijos bendrijos narių mokamais narystės mokesčiais.III PRIEDAS: Siūloma Energijos bendrijos sekretoriato organizacinė struktūra1 pav. Siūloma Energijos bendrijos sekretoriato organizacinė struktūra[pic]  IV PRIEDAS. Energijos bendrijos 2007 m. biudžeto paskirstymas[pic]  [pic]  [pic]  [pic]  [pic]  [pic]  [pic]  [pic]